6.   ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Α2β/08/71/Φ.Ν. 192 της 12/30  Απρ. 1976 (ΦΕΚ Β΄ 598) Περί των εργασιών τας οποίας δύνανται να αναλαμβάνουν οι εις τα Πολεοδομικά Γραφεία της Χώρας εγγεγραμμένοι πτυχιούχοι των κατ’ εφαρμογήν του Ν.Δ. 1097/1942 ιδρυθεισών μέσων Τεχνικών Σχολών. Έχοντες υπόψει: 1.Την παρ. 3 του άρθρ. 1 ως και το άρθρ. 2 του Νόμ. 145/1975 «περί της εις τα μητρώα των Πολεοδομικών Γραφείων της Χώρας εγγραφής των πτυχιούχων των κατ’ εφαρμογήν του Ν.Δ. 1097/1942 ιδρυθεισών μέσων Τεχνικών Σχολών και ρυθμίσεως συναφών θεμάτων» (ΦΕΚ 179/1975). 2.Την παρ. 3 του άρθρου μόνου του υπ’ αριθ. 766/1972 Β.Δ/τος «περί καθορισμού των επαγγελματικών δικαιωμάτων των πτυχιούχων Πολιτικών Υπομηχανικών» (ΦΕΚ 223/1972), αποφασίζομεν: Άρθρ.1.-Οι βάσει των διατάξεων του Νόμ. 145/1975 εγγραφέντες εις τα Πολεοδομικά Γραφεία της Χώρας δύνανται να αναλαμβάνουν τας ακολούθους σχετιζομένας προς τας αρμοδιότητας των Πολεοδομικών τούτων Γραφείων εργασίας: 1.Μελέτην και επίβλεψιν οικοδομικών κατασκευών κατόψεως ουχί μεγαλυτέρας των 180 τετρ. μέτρων εξωτερικώς μετρουμένης και προοριζομένων δια καταστήματα, οικίας, γραφεία, αποθήκας και οιανδήποτε ετέραν χρήσιν πλην εργοστασίων, μέχρι δύο το πολύ υπέρ το έδαφος ορόφων ελευθέρου ύψους μέχρι 4 μέτρων άνευ υπογείου ή ημιυπογείου και άνευ της προβλέψεως προσθήκης ορόφου αλλά μετά των κατά το άρθρ. 87 του ΓΟΚ υπεράνω Σελ. 162(β) Τεύχος 603-Σελ. 88 του μεγίστου ύψους επιτρεπομένων βοηθητικών κτισμάτων, ήτοι μέχρι 2 επαλλήλων καθ’ ύψος πλακών εξ ωπλισμένου σκυροδέματος κατηγορίας Β1 60 και επικαλύψεων βοηθητικών αμφιερείστων ή συνεχών διατεταγμένων κατά τρόπον ώστε τα στατικά ανοίγματα να μη υπερβαίνουν τα πέντε και ήμισυ (5,50) μέτρα και εδραζομένων επί φερόντων στοιχείων τοιχοποιίας ή δοκών, στηριζομένων επί τοιχοποιίας ή υποστηλωμάτων εξ ωπλισμένου σκυροδέματος, θεμελιουμένων επί μεμονωμένων πεδίλων και ουχί πεδιλοδοκών, με διαστάσεις πλακών εν κατόψει μέχρι 30 μέτρων. Εις τας περιπτώσεις καθ’ ας δια τας οικοδομικάς κατασκευάς της παρούσης παραγράφου απαιτείται στατική μελέτη αύτη δέον να συντάσσεται και υπογράφεται υπό έχοντος το προς τούτο δικαίωμα διπλωματούχου Πολιτικού Μηχανικού ή Πολιτικού Υπομηχανικού η δε αντισεισμική τοιαύτη, εφ’ όσον απαιτείται υπό των κανονισμών, υπό διπλωματούχου Πολιτικού Μηχανικού. Εις περίπτωσιν επικαλύψεως της κατά τα ανωτέρω μέχρι διωρόφου οικοδομής δια ξυλίνης στέγης αντί πλακός εξ ωπλισμένου σκυροδέματος δύνανται να αναλάβουν την σύνταξιν στατικής μελέτης της ξυλίνης στέγης και την επίβλεψιν δια συνολικόν άνοιγμα στέγης (ζευκτού) μέχρις 8 μέτρων. 2.Επίβλεψιν εκτελέσεως τεχνικών μελετών, εκπονηθεισών υπό των εχόντων το προς τούτο δικαίωμα, δια τας υπό της παρ. 3 του άρθρου μόνου του Β.Δ. 769/1972 «περί καθορισμού των επαγγελματικών δικαιωμάτων των Πτυχιούχων Πολιτικών Υπομηχανικών» (κατωτ. σελ. 224,21) περιγραφομένας εργασίας. 3.Σύνταξιν του τοπογραφικού διαγράμματος του οικοπέδου εις ο αφορούν αι κατά την παρ. 1 του παρόντος άρθρου οικοδομικαί κατασκευαί. 4.Μελέτην και επίβλεψιν περιτοιχίσεων και μανδροτοίχων οιασδήποτε εκτάσεως πλην των λειτουργούντων και ως τοίχων αντιστηρίξεως γαιών 5.Πάσα επισκευήν και συντήρησιν των εν παρ. 1 του παρόντος άρθρου οικοδομικών κατασκευών, ως και στοιχείων ετέρων κτιρίων ευρισκομένων εις τον πρώτον ή τον δεύτερον υπέρ το έδαφος όροφον. Άρθρ.2.-Η παρούσα, κατά το άρθρ. 2 του Νόμ. 145/1975, εφαρμόζεται και επί των προ της ισχύος αυτού εγγεγραμμένων εις τα Πολεοδομικά Γραφεία Πτυχιούχων μέσων Τεχνικών Σχολών. Η παρούσα δημοσιευθήτω δια της Εφημερίδος της Κυβερνήσεως. 23.Γ.β.6 Μηχανικοί,Αρχιτέκτονες,Τοπογράφοι